
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 360 

6 Μαΐου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,750 στρεμμάτων στη 
θέση «Σμερταριά» παλαιοκκλησ'ιου Φιλιατών . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων διωρόφου καί ισο¬ 
γείου σε επαφή κτιρίων, φερομένων ως ιδιοκτησία 
Μιχάλη Ζαννίδη, που βρίσκονται επί της οδού Πα- 
τριάρχου Κυρίλλου αρ. 4 στην Μυτιλήνη της νήσου 
Λέσβου και καθορισμός ειδικών όρων και περιορι¬ 
σμών δόμησης . 2 

Χαρακτηρισμός ως διατηρητέου του διωρόφου κτιρίου 
με υπόγειο, φερομένου ως ιδιοκτησία κληροδοτή¬ 
ματος Απ. Σημαντήρη, που βρίσκεται στην αγροτική 
περιοχή «Αχλαδερή» της νήσου Λέσβου και καθορι¬ 
σμός ειδικών όρων και περιορισμών δόμησης .... 3 
Χαρακτηρισμός ως διατηρητέου ισογείου κτιρίου, φε¬ 
ρομένου ως ιδιοκτησία Χρήστου Τσουκαρή, που βρί¬ 
σκεται στην πλατεία του οικισμού Κλειούς, της νή¬ 
σου Λέσβου, και καθορισμός ειδικών όρων και πε¬ 
ριορισμών δόμησης . 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1124 (1) 

Κήρυξη αναδασωτέας έκτασης 0,750 στρεμμάτων στη 
θέση «Σμερταριά» παλαιοκκλησ'ιου Φιλιατών. 

Ο ΑΝΑΠΛ. ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΘΕΣΠΡΩΤΙΑΣ 

Έχοντας υπόψη: 

1. Τις διατάξεις: 

α) Του άρθρου 117παρ. 3 του Συντάγματος της χώρας, 
β) Των άρθρων 38 παρ. 1 και 41 παρ. 1 και 3 του Ν. 
998/79 «περί προστασίας Δασών και Δασικών εν γένει 
εκτάσεων». 


γ) Του άρθρου 12 παραγ. 3 του Ν. 2040/92 «Ρύθμιση 
θεμάτων αρμοδιότητας Υπ. Γεωργίας». 

δ) Του Π.Δ. 94/93 «Καθορισμός αρμοδιοτήτων που δια¬ 
τηρούνται από τον Υπ. Γεωργίας». 

ε) Του Ν. 2240/93 «Συμπλήρωση διατάξεων για την Νο¬ 
μαρχιακή Αυτοδιοίκηση». 

στ) Του Ν. 2399/96 «Υλοποίηση εισοδηματικής πολιτι¬ 
κής έτους 1996 και άλλες διατάξεις». 

2. Την με αριθ. 160417/1180/6.7.80 Δ/γή του Υπ. Γε¬ 
ωργίας, 

3. Το γεγονός ότι στην παραπάνω τοποθεσία έλαβε 
χώρα παράνομη αποψίλωση μεχειρονακτικά μέσα από τον 
Κων/νο Σοκόλη και η καταστραφείσα δασική βλάστηση 
έχει ανάγκη αποκατάστασης με φυσική αναγέννηση. 

4. Την Προφορική Εισήγηση του Δ/ντή Δασών Θεσπρω¬ 
τίας, αποφασίζουμε: 

Κηρύσσουμε αναδασωτέα με σκοπό την με φυσική ανα¬ 
γέννηση και αποκατάσταση της καταστραφείσης δασικής 
βλάστησης την κοινόχρηστη δασκή έκταση, εμβαδοϋ 
0,750 μηδέν στρεμμάτων και 750 τ.μ. που βρίσκεται στη 
θέση Σμερταριά η οποία είναι περιοχή της Κοινότητας Πα- 
λαιοκκλησίου η έκταση αυτή προσδιορίζεται με τα στοι¬ 
χεία (Α Β Γ Δ Ε Α) του από 3.4.1997 τοπογραφικού δια¬ 
γράμματος της Δασοπόνσυ Μσριάννας Πετσιά και έχει 
όρια: 

Ανατολικά: Με όμοια Κοινόχρηστη Δασικής μορφής 
έκτασης. 

Δυτικά: Με ελαιόκτημα. 

Βόρεια: Με Αγροτικό Δρόμο. 

Νότια: Με όμοια Κοινόχρηστη Δασική έκταση όπως φαί¬ 
νεται στο παραπάνω τοπογραφικό διάγραμμα, που αποτε¬ 
λεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 14 Απριλίου 1997 

Με εντολή Γεν. Γραμματέα Περιφ. Ηπείρου 
Ο Αναπληρωτής, Περιφερειακού Διευθυντή 
ΘΕΟΔΩΡΟΣ ΧΑΡΙΣΗΣ 






ΒΟΜΟΕ βΒΒΠΡΟβΖΑΙ Ανήκει στην β|»ιβ. 1124 /)*/ //· ί ?7αη<φαση 

ΠΚΡΙΦΚΡΚΧΛ1Η Α101ΧΗΧΒ τ·ν Πίρ/κοδ ίΛευβυντή βϊσπρωτίκς 

ΑΧΒΤβΙΙΧΗ ΛΑ20Β 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/6744/96 (2) 

Χαρακτηρισμός ως διατηρητέων διωρόφου και ισογείου σε 
επαφή κτιρίων, φερομένων ως ιδιοκτησία Μιχάλη Ζαν- 
νίδη, που βρίσκονται επί της οδού Πατριάρχου Κυρίλ¬ 
λου αρ. 4 στην Μυτιλήνη της νήσου Λέσβου και καθορι¬ 
σμός ειδικών όρων και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις (ΦΕΚ 91 /Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Το φάκελλο του θέματος, ο οποίος διαβιβάστηκε με 
το αριθ. πρωτ. 2806/3.4.96 έγγραφο της Δ/νσης Πολεο¬ 
δομίας και Περιβάλλοντος της Νομαρχιακής Αυτοδιοίκη¬ 
σης Λέσβου στο Τμήμα Πολιτιστικής Ανάπτυξης της Δ/ 
νσης Περιφερειακής Ανάπτυξης του Υπουργείου Αι¬ 
γαίου. 

7. Την από 17.9.96 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο με το αρ. πρωτ. ΔΠΑ/2234/ 
23.10.96 έγγραφό μας. 

8. Την με αριθ. πρωτ. 6744/13.11.96 απάντηση του εν¬ 
διαφερομένου ότι αποδέχεται τον χαρακτηρισμό του κτι¬ 
ρίου του ως διατηρητέου, ζητώντας παράλληλα να εγκρι- 
θούν κάποιες επεμβάσεις στην πρόσοψη του κτιρίου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα, το διώροφο και ισό¬ 


γειο σε επαφή κτίρια, φερόμενα ως ιδιοκτησία Μιχάλη 
Ζαννίδη, που βρίσκονται επί της οδού Πατριάρχου Κυρίλ¬ 
λου αρ. 4 στη Μυτιλήνη, όπως φαίνονται σημειωμένα στο 
τοπογραφικό διάγραμμα σε κλίμακα 1:1000, που θεωρή¬ 
θηκε από την Προϊσταμένη του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπ. 
Αιγαίου με την αριθ, 6744/96/97 πράξη της και που συνο¬ 
πτικό του αντίγραφο συνοδεύει την παρούσα απόφαση, 
επειδή πρόκειται για κτίρια που διαθέτουν αξιόλογα χαρα¬ 
κτηριστικά, παραδοσιακά στοιχεία και πρέπει να διατηρη¬ 
θούν, γιατί αποτελούν αξιόλογο σημείο αναφοράς σε κα¬ 
τασκευές αυτού του τύπου και εντάσσονται θαυμάσια 
στον περιβάλλοντα χώρο της περιοχής 

2. Στα χαρακτηριζόμενα ως διατηρητέα σε επαφή κτί¬ 
ρια, απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητικών 
στοιχείων τους. 

3. Επιτρέπεται η τροποποίηση των ανοιγμάτων στην 
πρόσοψη του κτιρίου όπως αυτή απεικονίζεται στα σχέδια 
όψεων του Πολιτικού Μηχανικού Συμεών Π. Αργυρόπου- 
λου που υπεβλήθησαν με την από 12.11.96 αίτηση του 
Μιχαήλ Ζαννίδη, επειδή δεν αλλοιώνουν τον αρχιτεκτο¬ 
νικό χαρακτήρα του κτιρίου. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς στο εσωτερικό των χαρακτη ριζομένων ως δια¬ 
τηρητέων κτιρίων, εφόσον, δεν αλλοιώνεται ο αρχιτεκτο¬ 
νικός του χαρακτήρας. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως διατη¬ 
ρητέα σε επαφή κτίρια, Επιτρέπεται μόνο η τοποθέτηση 
επιγραφών περιορισμένων διαστάσεων, που πληροφο¬ 
ρούν για τυχόν χρήσεις των χώρων των κτιρίων αυτών μετά 
από έγκριση της Επιτροπής Πολεοδομ ικοϋ και Αρχιτεκτο¬ 
νικού Ελέγχου (ΕΠΑΕ). 

6 . Για οποιαδήποτε οικοδομική εργασία στο εξωτερικό 
και εσωτερικό των χαρακτηριζομένων ως διατηρητέων κτι¬ 
ρίων και τον περιβάλλοντα χώρο των, καθώς και για την το¬ 
ποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 10 Απριλίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. ΔΠΑ/2239 (3) 

Χαρακτηρισμός ως διατηρητέου του διωρόφου κτιρίου με 

υπόγειο, φερομένου ως ιδιοκτησία κληροδοτήματος 

Απ. Σημαντήρη, που βρίσκεται στην αγροτική περιοχή 

«Αχλαδερή» της νήσου Λέσβου και καθορισμός ειδικών 

όρων και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ' αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

5. Την υπ' αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Το φάκελλο του θέματος, που κατέθεσε το κληροδό¬ 
τημα Α. Σημαντήρη στο Τμήμα Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου 
Αιγαίου και έλαβε τον αριθ. πρωτ. 786/27.1.97 του 
Υπουργείου Αιγαίου. 

7. Την από 28.2.96 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο κληροδότημα Απ. Σημαντήρη με το 
αρ. πρωτ. ΔΠΑ/786/11.3.97 έγγραφό μας. 

8. Την με αριθ. πρωτ. 16/19.3.97 απάντηση των ενδια¬ 
φερομένων με την οποία αποδέχονται τον χαρακτηρισμό 
του κτιρίου του θέματος ως διατηρητέου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτίριο με 
υπόγειο, φερόμενο ως ιδιοκτησία Κληροδοτήματος Απ. 
Σημαντήρη, που βρίσκεται στην αγροτική περιοχή «Αχλα- 
δερή» Λέσβου της νήσου Λέσβου, όπως φαίνεται σημειω¬ 
μένο στο τοπογραφικό διάγραμμα σε κλίμακα 1:500, που 
θεωρήθηκε από την Προϊσταμένη του Τμήματος Πολιτι¬ 
στικής Ανάπτυξης της Δ/νσης Περιφερειακής Ανάπτυξης 
του Υπ. Αιγαίου με την αριθ. 2239/97 πράξη της και που 
συνοπτικό του αντίτυπο δημοσιεύεται με την παρούσα 
απόφαση, επειδή πρόκειται για αξιόλογο παραδοσιακό 
κτίριο με αυστηρή συμμετρία, που φέρει μορφσλογικά, 
διακοσμητικά και αρχιτεκτονικά στοιχεία παραδοσιακής 
αρχιτεκτονικής με ξένες επιρροές και εντάσσεται στον 
περιβάλλοντα χώρο του. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων του και των εν γένει λει¬ 
τουργικών και διακοσμητικών στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερικό 
για λόγους λειτουργικούς τους χαρακτηριζομένου ως δια¬ 
τηρητέου κτιρίου, εφ’ όσον δεν αλλοιώνεται ο αρχιτεκτο¬ 
νικός του χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήσεις 
των χώρων του κτιρίου. 

5. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 10 Απριλίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΟΗ 

Αριθ. ΔΠΑ/2937 (4) 

Χαρακτηρισμός ως διατηρητέου ισογείου κτιρίου, φερο- 
μένου ως ιδιοκτησία Χρήστου Τσουκαρή, που βρίσκε¬ 
ται στην πλατεία του οικισμού Κλειούς, της νήσου Λέ¬ 
σβου, και καθορισμός ειδικών όρων και περιορισμών 
δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741 /Β/29.11.90). 

6. Το φάκελλο του θέματος, που κατέθεσε στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, ο ενδιαφερόμενος Χρή- 
στος Τσουκαρής και έλαβε τον αριθ. πρωτ. 4517/25.7.96 
του Υπουργείου Αιγαίου. 

7. Την από 21.1.97 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο με το αρ. πρωτ. ΔΠΑ/4517/96/ 
31.1.97 έγγραφό μας. 

8. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ. 2 του Ν. 1577/85), 
όπως τροποποιήθηκε με το Ν. 1772/88), χωρίς να περιέλ¬ 
θουν τυχόν αντιρρήσεις από τον ενδιαφερόμενο Χρήστο 
Τσουκαρή στο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το ισόγειο κτίριο, φε- 
ρόμενο ως ιδιοκτησία Χρήστου Τσουκαρή, που βρίσκεται 
στον οικισμό Κλειώς της Νήσου Λέσβου, όπως φαίνεται 
σημειωμένο στο τοπογραφικό διάγραμμα σε κλίμακα 
1:100, που θεωρήθηκε από την Προϊσιαμένη του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου με την αριθμ. 
2937/97 πράξη της και που συνοπτικό του αντίτυπο δημο¬ 
σιεύεται με την παρούσα απόφαση, επειδή το ισόγειο κτί¬ 
ριο παρουσιάζει αρχιτεκτονικά στοιχεία παραδοσιακής αρ¬ 
χιτεκτονικής και εντάσσεται στον περιβάλλοντα χώρο, της 
κεντρικής πλατείας του οικισμού. 

2. Στο χαρακτηριζόμενο ως διατηρητέο ισόγειο κτίριο, 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών στοιχείων του και των εν 
γένει λειτουργικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερικό 
για λόγους λειτουργικούς, του χαρακτηριζομένου ως δια¬ 
τηρητέου κτιρίου, εφ’ όσον δεν αλλοιώνεται ο αρχιτεκτο¬ 
νικός του χαρακτήρας. 

4. Επιτρέπεται η αντικατάσταση των σιδηρών κουφωμά¬ 
των του κτιρίου με ξύλινα, σύμφωνα με τις υποδείξεις της 
ΕΠΑΕ. 

5. Δεν επιτρέπεται η τοποθέτηση φωτεινών επιγραφών 
διαφημίσεων στο χαρακτηριζόμενο ως διατηρητέο κτίριο. 
Κατ' εξαίρεση λόγω της χρήσης του κτιρίου, επιτρέπεται η 
τοποθέτηση επιγραφών περιορισμένων διαστάσεων ή φω¬ 
τεινών επιγραφών χρώματος λευκού, που αναφέρεται 
αποκλειστικά στο όνομα και στο αντικείμενο των εργασιών 
του, μετά από έγκριση της αρμόδιας (ΕΠΑΕ). 

6. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Μυτιλήνη, 10 Απριλίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

